*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*170. számú előterjesztés*

Bátaszék Város Önkormányzat Képviselő-testületének 2024. október 15-én

16 órakor megtartandó ülésére

*Természetbeni szociális juttatásokhoz szükséges kötelezettségvállalás jóváhagyása, továbbá* döntés szociális előirányzatok közötti átcsoportosításról

|  |
| --- |
| **Előterjesztő:** Dr. Bozsolik Róbert polgármester  **Készítette**: Boros Zsuzsanna szociális ügyintéző  Takaróné dr. Mihó Beatrix mb.hatósági irodavezető  **Törvényességi ellenőrzést végezte:** dr. Firle-Paksi Anna aljegyző  **Tárgyalja:**  Szociális Bizottság 2024.10.14.  Pénzügyi és Gazdasági Bizottság 2024.10.15. |

***Tisztelt Képviselő-testület!***

1. **Természetbeni szociális juttatásokhoz szükséges kötelezettségvállalás jóváhagyása**

A szociális támogatások kiemelten fontos területe a rászorulók téli tüzelő támogatása. Sajnos továbbra is csak a kisebb települések kapnak – szociális tűzifa program keretében – állami támogatást; így e program megvalósítása egészében az önkormányzatot terheli.

Az előző télen 2023. szeptember – 2024. március időszakban 153 alkalommal nyújtott tüzelőtámogatást önkormányzatunk.

A tüzelőtámogatás iránti igény, szükséglet egyre növekszik, a jelenlegi helyzet is magasabb számot mutat a kérelmeket tekintve, mint a korábbi évek.

Az önkormányzat 2024. évi költségvetésében 4.500.000,-Ft keretösszeget tervezett a tüzelőre

Mivel a brikett könnyen kezelhető és tárolható, száraz, feldolgozást nem igényel, és azonnal felhasználható, így teljesen egyértelmű lehet számunkra, hogy az idei évben a teljes tüzelőtámogatást brikett formájában biztosítsuk.

Továbbra is fontosnak tartjuk, hogy a támogatást lehetőleg természetben nyújtsuk ne pénzben a rászorulók számára. Az árak szinte biztosan nem fognak csökkenni, sajnos inkább további drágulásra számíthatunk, ezért kértünk ajánlatot most még brikettre.

Az önkormányzat 10.500 kg brikett beszerzését tervezi a következő fűtési szezonra, melyre a következő ajánlatok érkeztek:

**BRIKETT:**

|  |  |  |  |  |  |  |
| --- | --- | --- | --- | --- | --- | --- |
| **ajánlattevő:** | brikett fajtája | mennyiségi egység (zsák, csomag, doboz): | bruttó ár/ mennyiségi egység: | **bruttó ár/kg** | **10.500 kg bruttó ár** | ajánlat érvényessége: |
| **PALA-PET Kft. Bátaszék, Garay u. 72.** | keményfa | 15 kg/zsák | 1950 Ft/ 15kg | **130 Ft** | **1.365.000 Ft** | 2024.11.30 |
| **FÜDAVANO BT. Bátaszék, Táncsics u. 1.** | tömör keményfa | 10 kg/doboz | 1650Ft/ 10kg | **165 Ft** | **1.732.500 Ft** | 2024.12.31 |
| **Bajkó László egyéni vállalkozó**  **Závod, Kossuth L. u. 64.** | tölgy | 15 kg/zsák | 1620Ft/ 15kg | **108 Ft** | **1.134.000 Ft** | 2025.05.30. |

**Mindhárom ajánlat magában foglalja a szállítási költséget az általunk megjelölt telephelyre, az nem jelent egyik esetben sem plusz kiadást.**

Javasoljuk, hogy vásároljon az önkormányzat 10.500 kg brikettet, ez 700 zsák a Bajkó László egyéni vállalkozó ajánlatában, 1620.-Ft/zsák áron **1.134.000.-Ft értékben**. Ez a mennyiség 10-15 zsák/ háztartás esetében 46-70 kérelem esetén adható támogatást biztosít majd. A támogatottak a Bát-Kom 2004. Kft.-vel egyeztetve át tudják venni a megítélt brikett támogatást, így helyben történő kiszállítást nem tervezünk.

Kérjük az alábbi határozati javaslat elfogadását:

**1. sz. H a t á r o z a t i j a v a s l a t :**

**Szociális célú tüzelő juttatás természetbeni támogatás biztosítására**

Bátaszék Város Önkormányzatának Képviselő-testülete a 2024. évi szociális célú tüzelő juttatás természetbeni támogatás biztosítása érdekében

1. **Bajkó László egyéni vállalkozóval** (7182 Závod, Kossuth L. u. 64; adószám: 52810886-2-37) *10.500 kg brikett vásárlása* *tárgyában* történő szerződéskötést jóváhagyja;
2. az 1 134 000 Ft összegű fedezetet az ellátottak pénzbeli juttatásai (rendkívüli települési támogatás tüzelőre) előirányzat terhére biztosítja;
3. felhatalmazza a város polgármesterét a vállalkozóval kötendő szerződés aláírására.

*Határidő:* 2024. október 22.

*Felelős:* Dr. Bozsolik Róbert polgármester

(a szerződés aláírásáért)

*Határozatról értesül:* Bajkó László E. V.

Bátaszéki KÖH Hatósági Iroda

Bátaszéki KÖH Pénzügyi Iroda

irattár

1. **Döntés szociális előirányzatok közötti átcsoportosításról**

Az *ellátottak pénzbeli juttatásai előirányzatán* történő átcsoportosítás szükséges annak érdekében, hogy az ellátottak részére a teljes évben biztosított legyen a támogatás minden támogatási formában. Több támogatási formánál látható, hogy az előirányzat nem biztosít megfelelő működtetési lehetőséget, ezek a támogatások: a rendkívüli települési támogatás, települési támogatás méltányosságból gyógyszerkiadások céljára, köztemetés, és az iskolakezdési támogatás.

Ennek figyelembe vételével 3.000.000.-Ft átcsoportosítását javasoljuk a rendkívüli települési támogatás tüzelő előirányzatából (az átcsoportosítást követően fennmaradó keretösszeg még biztonsággal fedezi az idei kiadásokat) az alábbiak szerint:

* rendkívüli települési támogatás „pénzben” előirányzat 1.000.000 Ft
* gyógyszerkiadások viseléséhez nyújtott települési támogatás előirányzat 400.000 Ft
* köztemetés előirányzat 300.000 Ft
* iskoláztatáshoz kapcsolódó rendkívüli települési támogatás 1.300.000 Ft

Ez mindösszesen: **3.000.000 Ft**

Kérjük az alábbi határozati javaslat elfogadását:

**2. sz. H a t á r o z a t i j a v a s l a t :**

**a szociális kiadások 2024. évi előirányzatainak átcsoportosítására**

Bátaszék Város Önkormányzata Képviselő-testülete

1. Bátaszék Város Önkormányzatának 2024. évi költségvetéséről szóló 3/2024. (II.14.) önkormányzati rendelet 18. mellékletben szereplő ellátottak pénzbeli juttatásainak előirányzatait az alábbiak szerint csoportosítja át:

* a települési támogatás természetben tüzelő (önk.-i r. 26. §) előirányzatot 4 500 000 Ft-ról 1 500 000 Ft-ra, azaz 3 000 000 Ft-tal csökkenti;
* rendkívüli települési támogatás pénzben (önk-i r. 12. §) előirányzatot 3 200 000 Ft-ról 4 200 000 Ft-ra, azaz 1 000 000 Ft-tal növeli;
* a települési támogatás gyógyszerkiadásokra (önk-i r. 21. §) előirányzatát 2 500 000 Ft-ról 2 900 000 Ft-ra, azaz 400 000 Ft-tal növel;
* a köztemetés (önk-i r. 27. §) előirányzatát 300 000 Ft-ról 600 000 Ft-ra, azaz 300 000 Ft-tal növeli.
* az iskolakezdési támogatás (önk-i r. 14. §) előirányzatát 300 000 Ft-ról 1 600 000 Ft-ra, azaz 1 300 000 Ft-tal növeli.

1. Továbbá felkéri a város aljegyzőjét, hogy a következő költségvetési rendelet módosításakor gondoskodjon az alábbi táblázatban rögzített adatok átvezetéséről.

*Határidő:* azonnal

*Felelős:* Dr. Bozsolik Róbert polgármester

*Határozatról értesül:* Bátaszéki KÖH Pénzügyi Iroda

irattár